wannaphong/clean_thaiwikipedia huggingface dataset:
# ไรโซสเฟียร์
ไรโซสเฟียร์ (Rhizosphere) หมายถึงดินที่เกาะอยู่ตามบริเวณรอบรากพืชหลังจากเขย่าดินที่เกาะอยู่หลวมๆออกไปแล้ว ขนาดของไรโซสเฟียร์ขึ้นกับขนาดของราก พืชที่มีระบบรากฝอยจะมีพื้นที่ผิวมากกว่าระบบรากแก้วบริเวณไรโซสเฟียร์เป็นที่อยู่อาศัยของจุลินทรีย์ และมีการพึ่งพาอาศัยระหว่างรากพืชกับจุลินทรีย์ บริเวณพื้นผิวของรากพืชเรียกว่าไรโซแพลน (Rhizoplane)

ความสัมพันธ์ระหว่างรากพืชกับจุลินทรีย์อีกแบบหนึ่งเรียกว่าไรโซชีท (Rhizosheath)เป็นชั้นหนาของดินที่เกาะกับรากพืชเป็นท่อ ยึดเกกาะกันด้วยสารคล้ายเมือกที่รากพืชหลั่งออกมา ส่วนใหญ่พบในหญ้าทะเลทราย เป็นการปรับตัวของรากพืชเพื่อเพิ่มความชื้น เพิ่มความสัมพันธ์ระหว่างรากกับจุลินทรีย์และเพิ่มการตรึงไนโตรเจน

 ผลของรากพืชต่อจุลินทรีย์ในไรโซสเฟียร์ 
 การดูดน้ำของพืช การปล่อยสารอินทรีย์ลงสู่ดิน เป็นการปรับแต่งสภาพแวดล้อมในดินซึ่งมีผลต่อจำนวนจุลินทรีย์โดยตรง จุลินทรีย์ในบริเวณใกล้รากจะมีมากกว่าบริเวณที่ไกลออกไป จำนวนและชนิดของจุลินทรีย์จะเปลี่ยนแปลงไปตามระยะการเจริญของพืช เพราะสารที่พืชปล่อยออกมาในช่วงชีวิตต่างๆจะไม่เหมือนกัน
 สารที่พืชหลั่งออกมาเป็นแหล่งพลังงานและสนับสนุนกิจกรรมของจุลินทรีย์
 เป็นแหล่งที่เกิดการตรึงไนโตรเจนของแบคทีเรียที่ไม่ใช้ออกซิเจนในบริเวณไรโซสเฟียร์ที่เป็นดินตะกอน

 ผลของจุลินทรีย์ในไรโซสเฟียร์ต่อพืช 
 ส่งเสริมการเจริญของพืช โดยเพิ่มการหมุนเวียนน้ำและแร่ธาตุ สร้างวิตามินและสารส่งเสริมการเจริญของพืชเช่น ออกซิน จิบเบอเรลลิน ตัวอย่างเช่น ไรโซเบียมในบริเวณไรโซสเฟียร์ของทานตะวันจะเพิ่มความสามารถในการนำไนโตรเจนไปใช้ของทานตะวันAlami, Y., Achouak, W., and Heulin, T. 2000. Rhizosphere soil aggregation and plant growth promotion of sunflower by an exopolysaccharide- producing Rhizobium sp.strain isolated from sunflower roots. Applied and Environmental Microbiology, 66, 3393-3398
 ต่อต้านเชื้อก่อโรคโดยการแข่งขันหรือโดยการสร้างยาปฏิชีวนะ เช่น เมื่อผสมเชื้อ Azospirillum brasilense ซึ่งเป็นเชื้อในไรโซสเฟียร์ของมะเขือเทศกับเมล็ดมะเขือเทศพร้อมกับ Pseudomonas syringae pv.ซึ่งเป็นเชื้อก่อโรค เมื่อนำเมล็ดไปเพาะ ประชากรของเชื้อก่อโรคน้อยลง ทำให้มะเขือเทศแข็งแรงขึ้น Bashan, Y., and de-Bashan, L.E. 2002. Protection of tomato seedlings against infection by Pseudomonas syringae pv. Tomato by using plant growth promoting bacterium Azospirillum brasilense. Applied and Environmental Microbiology, 68, 2637 - 2643
 ช่วยเปลี่ยนสารที่เป็นพิษต่อพืชให้เป็นสารที่ไม่เป็นพิษ เช่น ข้าวจะมีความสัมพันธ์แบบพึ่งพาอาศัยกับ Beggiatoa โดย Beggiatoaจะเปลี่ยนก๊าซไฮโดรเจนซัลไฟด์ที่เป็นพิษต่อรากพืชไปเป็นซัลเฟตหรือธาตุกำมะถันที่ไม่เป็นพิษ
 เพิ่มความสามารถของพืชในการนำแร่ธาตุไปใช้ เช่นเพิ่มการละลายของฟอสเฟต
 การร่วมกันสร้างสารอัลลีโลพาที ซึ่งเป็นสารที่พืชปล่อยออกมาสู่สิ่งแวดล้อมและมีผลกระทบต่อพืชอื่น เช่น ทำให้ตายหรือเจริญได้ช้าลง ซึ่งเป็นประโยชน์ต่อพืชในการแก่งแย่งแข่งขันกับพืชอื่น พืชที่สร้างสารอัลลีโลพาทิกได้มักเป็นวัชพืช ผลของสารอัลลีโลพาทิกแบ่งได้เป็น 2 แบบคือ ดวงพร สุวรรณกุล. 2543. ชีววิทยาวัชพืช พื้นฐานการจัดการวัชพืช. กทม. สำนักพิมพ์มหาวิทยาลัยเกษตรศาสตร์. หน้า 67 -68
 ผลกระทบปฐมภูมิ เศษซากพืชถูกจุลินทรีย์ย่อยสลาย ทำให้สารเหล่านี้แพร่กระจายไป
 ผลกระทบทุติยภูมิ พืชสร้างสารและปล่อยออกมายับยั้งการเจริญของพืชข้างเคียง
 เพิ่มความทนทานต่อสิ่งแวดล้อมและการเจริญในสภาวะที่ไม่เหมาะสม เช่น การเจริญในดินที่ปนเปื้อนน้ำมัน
# พีเพิล (นิตยสาร)
พีเพิล  เป็นนิตยสารอเมริกันรายสัปดาห์ ในรูปแบบเนื้อหาเกี่ยวกับคนดัง บุคคลที่มีเรื่องราวน่าสนใจ พิมพ์โดย Time Inc. ในปี 2006 มียอดขาย 3.75 ล้าน และมียอดขายประมาณ $1.5 พันล้านดอลลาร์สหรัฐPeople who need people, a July 2006 article from Variety magazine และยังได้ชื่อเป็น "นิตยสารประจำปี" จาก  Advertising Age เมื่อเดือนตุลาคม 2005 สำหรับบทบรรณาธิการยอดเยี่ยม การจำหน่ายและการโฆษณาMartha Nelson Named Editor, The People Group , a January 2006 Time Warner press release พีเพิล ติดอันดับ 6 ของการจัดอันดับหัวข้อ "A-list"  จัดโดย Advertising Age และ อันดับ 3 ในหัวข้อ  "Brand Blazers" จัดโดย Adweek ในเดือนตุลาคม 2006

เนื้อหาของนิตยสารเป็นรูปแบบกอสซิปดารา นิตยสาร พีเพิล ยังเป็นที่รู้จักในการจัดอันดับประจำปีในหัวข้อ/ฉบับ "บุคคลหล่อ-สวยที่สุด", "ชุดแต่งงานเยี่ยม/แย่ ที่สุด" และ "ผู้ชายเซ็กซี่ที่สุดที่ยังมีชีวิตอยู่"
# พระเจ้ามินดง
พระเจ้ามินดง (, , มี่นโด้นมี่น; 8 กรกฎาคม ค.ศ. 1808 – 1 ตุลาคม ค.ศ. 1878) มีพระนามตอนเสด็จพระราชสมภพว่า มองลวีน  เป็นพระมหากษัตริย์พม่าแห่งราชวงศ์โก้นบองระหว่าง ค.ศ. 1853–1878 พระองค์เป็นผู้ย้ายเมืองหลวงไปอยู่ที่อมรปุระและมัณฑะเลย์ พระองค์เป็นผู้ปฏิรูปการปกครองให้ทันสมัยขึ้น ตอนที่พระองค์ขึ้นเสวยราชสมบัติ ทรงสถาปนาพระนางจักราเทวี น้องร่วมพระบิดาคือพระเจ้าแสรกแมง ขึ้นเป็นอัครมเหสี และสถาปนาเจ้าหญิงราชธิดาพระเจ้าจักกายแมง คือ พระนางอเลนันดอเป็นมเหสี

ในสมัยของพระองค์ต้องประสบปัญหาความขัดแย้งกับอังกฤษ การสูญเสียดินแดนของพม่าตอนล่าง และปัญหาการแย่งชิงอำนาจภายในประเทศ

ปัญหาผู้สืบทอด
thumb|ภาพของพระเจ้ามินดงในเอกสารชาวตะวันตก

พระมเหสี พระราชโอรส และพระราชธิดา
พระเจ้ามินดงทรงมีพระชายา 45 พระองค์ พระราชโอรส 55 พระองค์ และพระราชธิดา 53 พระองค์
 พระมเหสี  พระราชโอรส พระราชธิดา  หมายเหตุ พระนางจักราเทวี –   พระนางอเลนันดอ    พระนางมะเยาะนันดอ –  พระนางอะเนาะนันดอที่ 1   พระนางอะเนาะนันดอที่ 2 –  พระนางตองซองดอ   พระนางมะเยาะซองดอที่ 1   พระนางมะเยาะซองดอที่ 2   พระนางตองชเวเยที่ 1   พระนางตองชเวเยที่ 2   พระนางมะเยาะชเวเยที่ 2   พระนางเสงดน –  พระนางมะกเว   พระนางลองชี  พระนางซะบเวดอง   พระนางโกนิยวา   พระนางลิมบัน   พระนางทัทปุน   พระนางยาปเว   พระนางเลทพันสิ่น   พระนางเซวา   พระนางกอกโกธา   พระนางทนาทสิ่น   พระนางเมียนสิ่น –  พระนางปเวกาน   พระนางโมน   พระนางไลง์จู้น   พระนางเลกยา   พระนางตะนองเดง –  พระนางทยาสิ่น   พระนางสีป่อ –  พระนางมะจีบินเซาะ   พระนางหติเลง   พระนางยวาทิต –  พระนางงาบินสิ่น –  พระนางนานน –  พระนางเจาะตะโลน   พระนางมิกองเดะ –  พระนางยวาปะเล   พระนางเจ-มยิน   พระนางแสนหวี   พระนางเจาะเย   พระนางสินเด   พระนางไจง์ตอง  

 ในวัฒนธรรมสมัยนิยม 
มีนักแสดงผู้รับบท พระเจ้ามินดง ได้แก่

 เจ้าหลวงเมืองคุ้ม รับบทโดย สันติสุข พรหมศิริ จากละครเรื่อง เพลิงพระนาง ช่อง 5 (พ.ศ. 2539)
 เจ้าหลวงเมืองคุ้ม รับบทโดย เคลลี่ ธนะพัฒน์ จากละครเรื่อง เพลิงพระนาง ช่อง 7 (พ.ศ. 2560)

หมายเหตุ
# สไปก์ จอนซ์
สไปก์ จอนซ์  ชื่อเกิด แอดัม สปีเกิล  เกิดเมื่อวันที่ 22 ตุลาคม ค.ศ. 1969 เป็นผู้กำกับมิวสิกวิดีโอ ผู้กำกับภาพยนตร์โฆษณา ชาวอเมริกัน เคยได้รับการเสนอชื่อเข้าชิงรางวัลออสการ์ในฐานะผู้กำกับและผู้สร้างภาพยนตร์และโทรทัศน์ มีผลงานโดดเด่นอย่างเช่นภาพยนตร์ในปี 1999 เรื่อง ตายละหว่า...ดูดคนเข้าสมองคน และภาพยนตร์ในปี 2002 เรื่อง แฝดนอกบท ทั้งสองเรื่องเขียนโดย ชาร์ลี คอฟแมน นอกจากนี้เขายังมีเครดิตเป็นผู้คิดร่วมในรายการของ เอ็มทีวี ซีรีส์เรื่อง แจ็กแอส

 ผลงาน 
ภาพยนตร์
 ปี เรื่อง ตำแหน่ง กำกับ เขียน อำนวยการสร้าง 1999 ตายละหว่า...ดูดคนเข้าสมองคน  2001 Human Nature  2002 แจ็กแอส ทีมสตั๊นท์พันธุ์สตึ   แฝดนอกบท  2006 แจ็กแอส นัมเบอร์ทู   2008 Synecdoche, New York  2009 ดินแดนแห่งเจ้าตัวร้าย   2010 แจ็กแอสทรีดี   2013 รักดังฟังชัด    คุณปู่โคตรซ่าส์ หลานบ้าโคตรป่วน  

บทบาทการแสดง
 ปี เรื่อง บทบาท หมายเหตุ 1994 Mi Vida Loca Teenage Drug Customer	 1997 เกมตาย...ต้องไม่ตาย Airbag EMT Beltran	 1999 ฉกขุมทรัพย์มหาภัยขุมทอง ไพรเวท เฟิร์สคลาส คอนราด วิก ตายละหว่า...ดูดคนเข้าสมองคน ผู้ช่วย เดเร็ค แมนตินี่ 2002 keep your eyes open พนักงาน จอนซ์ แจ็กแอส ทีมสตั๊นท์พันธุ์สตึ เป็นตัวเอง แฝดนอกบท 2006 แจ็กแอส นัมเบอร์ทู 2010 Higglety Pigglety Pop! or There Must Be More to Life แพลนต์ พากย์เสียง แจ็กแอสทรีดี เป็นตัวเอง 2011 เกมล้มยักษ์ แอลัน ไม่มีเครดิต 2013 รักดังฟังชัด เอเลี่ยนเด็ก พากย์เสียง คุณปู่โคตรซ่าส์ หลานบ้าโคตรป่วน กลอเรีย คนจะรวย ช่วยไม่ได้ ดเวย์น ไม่มีเครดิต

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ สไปก์ จอนซ์
 ชื่อ รอตเทนโทเมโทส์ เมทาคริติก ซีเนม่าสกอร์ ทุนสร้าง รายได้ทั่วโลก ตายละหว่า...ดูดคนเข้าสมองคน 12px 93% (8.13/10) (133 รีวิว)  90 (36 รีวิว)    $13,000,000  $32,387,051 แฝดนอกบท 12px 91% (8.18/10) (207 รีวิว)  83 (40 รีวิว)  C  $19,000,000  $32,801,173 ดินแดนแห่งเจ้าตัวร้าย 12px 73% (6.95/10) (268 รีวิว)  71 (37 รีวิว)  B+  $100,000,000  $100,086,793 รักดังฟังชัด 12px 94% (8.5/10) (272 รีวิว)  90 (47 รีวิว)  B–  $23,000,000  $48,163,815 เฉลี่ย และ รวม 12px 88% (7.94/10) 84 B– $155 ล้าน $213,438,832
16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก  

สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก  

N/A ไม่ปรากฏ, หาข้อมูลไม่ได้  

$ ดอลลาร์สหรัฐ
# Before Valentine ก่อนรัก...หมุนรอบตัวเรา
Before Valentine ก่อนรัก...หมุนรอบตัวเรา เป็นภาพยนตร์ไทยแนวรัก โรแมนติก ที่ออกฉายวันที่ 5 กุมภาพันธ์ พ.ศ. 2552 กำกับโดย ทรงศักดิ์ มงคลทอง, พรชัย หงษ์รัตนาภรณ์ และ เสรี พงศ์นิธิ นำแสดงโดย ธนฉัตร ตุลยฉัตร, ธนกฤต พานิชวิทย์, ไดอาน่า จงจินตนาการ, จตุรงค์ มกจ๊ก, วราพรรณ หงุ่ยตระกูล, เกล้าแก้ว สินเทพดล, เปรม บุษราคัมวงศ์Before Valentine ก่อนรัก .. หมุนรอบตัวเรา  narak.com

ภาพยนตร์ทำรายได้ 28.25 ล้านบาทหนังไทยไตรมาสสี่  deknang.com

 เรื่องย่อ 
“โจ๊ก” เด็กวัยรุ่นหน้าตาธรรมดาๆ และไม่มีความมั่นใจในตัวเอง แต่กลับมีความรักเกิดขึ้นกับ“จิ๊บ”เพื่อนสนิทที่เป็นถึงดาวโรงเรียน เมื่อต้องสารภาพรักกับเพื่อนสนิทใครคิดว่าง่าย ก่อนวาเลนไทน์จะมาถึง โจ๊กจะเป็นคนที่อยู่ในใจของจิ๊บ หรือ จะเป็นได้แค่เพื่อนสนิทต่อไป

“สุธี” กับ “ชิดชนก” รักๆเลิกๆ กันมาตั้งแต่เรียนมหาลัยด้วยกัน ชิดชนกตัดสินใจที่จะแยกทางจากสุธีเพื่อไปมีคนรักใหม่สร้างครอบครัวกันอย่าง มีความสุข ในขณะที่สุธีกลับมีความตั้งใจที่จะขอเธอแต่งงาน …ความรักของเค้าและเธอ จะยังมีบทดำเนินต่อไปหรือจะจบลงแค่วันนี้...ก่อนวันวาเลนไทน์

“เฮีย” กับ “เจ๊” แต่งงานกันมาสิบปี เปิดร้านขายดอกไม้ด้วยกัน แต่ไม่เคยพูดจาภาษาดอกไม้ใส่กันเลย ต่างละเลยที่จะแสดงความรักต่อกันจนใครๆ ต่างก็คิดว่า สงสัยคนคู่นี้จะถูกจ้างให้มาอยู่ด้วยกัน เฮียที่เบื่อเจ๊มาก จึงตัดสินใจสานสัมพันธ์ที่ดีกับสาวสวยที่ทำงานอยู่ร้านเน็ตคาเฟ่ฝั่งตรงข้าม ร้านดอกไม้ของเฮีย...แล้วความรักของคนทั้งสองที่มีมายาวนานจะสิ้นสุดลงหรือ ไม่ อะไรจะเป็นคำตอบของคนคู่นี้

“แจ๊ค” กับ “แหม่ม” เป็นแฟนกันมานาน ทั้งคู่รักกันดีแสดงความรักที่มีต่อกันอย่างสม่ำเสมอ และพร้อมที่จะสร้างครอบครัวด้วยกัน ก่อนถึงวันวาเลนไทน์มีเหตุการณ์ที่ทำให้แหม่มเข้าใจผิดว่าแจ๊คแอบนอกใจ แหม่มจึงประชดแจ๊คด้วยการคิดจะไปคบค้าสมาคมกับชายอื่น...เมื่ออุปสรรคของ ความรัก คือความเข้าใจผิด ที่เกิดขึ้นในก่อนวันแห่งความรักจะมาถึง ความรักของทั้งคู่จะลงเอยอย่างไร

 นักแสดง 
 ธนฉัตร ตุลยฉัตร (อาร์ตี้) รับบท โจ๊ก
 เปรม บุษราคัมวงษ์ รับบท แจ็ค
 ธนกฤต พานิชวิทย์(ว่าน) รับบท สุธี
 จตุรงค์ พลบูรณ์ (มกจ๊ก) รับบท เฮีย
 เกล้าแก้ว สินเทพดล(จีน) รับบท จิ๊บ
 ไดอาน่า จงจินตนาการ (ได๋) รับบท ชิดชนก
 วราพรรณ หงุ่ยตระกูล(แจง) รับบท เจ๊
 สิตา ธนัญโชติการ (องุ่น) รับบท แหม่ม
# เควิน โนลัน
เควิน แอนโทนี แจนซ์ โนลัน (เกิด 24 มิถุนายน ค.ศ. 1982) เป็นอดีตนักฟุตบอลและผู้ฝึกสอนชาวอังกฤษ ปัจจุบันเป็นผู้ฝึกสอนให้กับเวสต์แฮมยูไนเต็ด
 ประวัติ 
เควิน โนลัน มีชื่อเต็มว่า เควิน แอนโทนี แจนซ์ โนลัน เกิดเมื่อวันที่ 24 มิถุนายน ค.ศ. 1982 ที่ลิเวอร์พูล ประเทศอังกฤษ โนลันแต่งงานแล้วกับฮาร์ลีย์ มีลูกสาว 1 คนเกิดมาในปี 2006 คือ จัสมิน อลิสซาเบส

โนลัน เริ่มเล่นฟุตบอลจริงจังกับ สโมสรฟุตบอลเด็ก ของทีมลิเวอร์พูล ตอนอายุ 14 ปี ต่อมาโนลันถูกเพื่อนชวนให้ไปลองเล่นกับ เยาวชนโบลตัน ตอนอายุ 16 ปี และโอกาสเซ็นสัญญากับ สโมสรแบบปีต่อปี เขาได้เซ็นสัญญาอาชีพเมื่ออายุ 17 ปี และได้ลงเล่นทีมชุดใหญ่ในปีนั้น

ปีแรกกับโบลตันที่ได้ขึ้นพรีเมียร์ลีก ในปี 2001 เขายิงได้ทั้งหมด 8 ประตู และ 2 ลูกมาจากนัดเปิดสนามกับเลสเตอร์ ฤดูกาลต่อมาเขายิงประตูชัยเหนือแมนเชสเตอร์ยูไนเต็ด ซึ่งเป็นทีมโปรดของเขา ในเกมที่โบลตันสามารถบุกไปเอาชนะแมนฯยูไนเต็ดได้ 1-0 จน เซอร์ อเล็กซ์ เฟอร์กูสัน ต้องส่งแมวมองมาจับตาดูฟอร์มของโนลัน

โนลันลงเล่นกับโบลตันเกือบ 10 ปี รวม 10 ฤดูกาล ลงเล่น 323 นัด ยิง 49 ประตู และลงเล่นให้กับทีมชาติอังกฤษ ชุดอายุไม่เกิน 21 ปี ไป 2 นัด แต่โนลันยังไม่เคยติดทีมชาติชุดใหญ่

จนกระทั่งในวันที่ 29 มกราคม ค.ศ. 2009 โนลันตัดสินใจย้ายไปร่วมทีมนิวคาสเซิลยูไนเต็ด ด้วยค่าตัว 4 ล้านปอนด์ และได้รับเบอร์ 4 ซึ่งเป็นเบอร์เดิมที่เขาใส่ตอนอยู่กับหลังจากที่นิวคาสเซิลตกชั้นลงไปเล่นแชมเปี้ยนชิพโนลันได้ยิงประตูแรกได้สำเร็จในนัดที่ชนะคริสตัล พาเลซก่อนที่จะยิงแฮตทริคได้ในเกมส์ที่พบกับอิปสวิส ทาวน์โบลตัน

 สถิติ 

|-
|1999-00||rowspan="10"|โบลตัน||rowspan="2"|ดิวิชันหนึ่ง||4||0||colspan="2"|-||colspan="2"|-||colspan="2"|-||4||0
|-
|2000-01||33||1||4||2||colspan="2"|-||colspan="2"|-||37||3
|-
|2001-02||rowspan="8"|พรีเมียร์ลีก||35||8||2||0||2||0||colspan="2"|-||39||8
|-
|2002-03||33||1||2||0||1||0||colspan="2"|-||36||1
|-
|2003-04||37||9||2||1||5||2||colspan="2"|-||44||12
|-
|2004-05||36||4||4||0||2||0||colspan="2"|-||42||4
|-
|2005-06||36||9||3||0||2||0||7||2||48||11
|-
|2006-07||31||3||2||1||1||1||colspan="2"|-||34||5
|-
|2007-08||33||5||colspan="2"|-||1||0||5||0||39||5
|-
|2008-09||20||0||1||0||1||1||colspan="2"|-||22||1
|-
|2008-09||rowspan="1"|นิวคาสเซิล||rowspan="1"|พรีเมียร์ลีก||11||0||colspan="2"|-||colspan="2"|-||colspan="2"|-||11||0
307||40||20||4||15||4||12||2||354||50
307||40||20||4||15||4||12||2||354||50
|}
# ฟุตบอลชิงถ้วยพระราชทานควีนสคัพ ครั้งที่ 32
การแข่งขัน ควีนสคัพ ครั้งที่ 32 ปี พ.ศ. 2549 จัดขึ้นโดยสโมสรการท่าเรือแห่งประเทศไทย ได้เป็นเจ้าภาพ โดยรอบสุดท้ายจัดระหว่างวันที่ 2–15 พ.ย. 2549 โดยในการแข่งขันครั้งนี้ ได้มี 8 ทีมสโมสรจากประเทศไทย และ 4 ทีมสโมสรจากต่างประเทศเข้ารวม การแข่งขันจัดขึ้นที่ สนามฟุตบอลจุฬาลงกรณ์มหาวิทยาลัย โดยมีการถ่ายทอดโดย สถานีโทรทัศน์ช่อง 11 เพียงช่องเดียว ซึ่งจะทำการถ่ายทอดทั้งหมด 3 นัด คือ นัดเปิดสนาม, คู่รองชนะเลิศคู่แรก และรอบชิงชนะเลิศ

 ทีมที่ร่วมแข่งขัน 
การแข่งแบ่งเป็น 4 สาย โดยมีทีมที่ร่วมแข่งขันข่าวควีนสคัพ ครั้งที่ 32 ดังนี้

+ สาย A ทีม  แข่ง  ชนะ  เสมอ  แพ้  ได้  เสีย แต้ม  +/− ตำรวจ 2  1  0  1  5  4  3  1 20px ราชประชา (ชลบุรี)  ในควีนสคัพ ครั้งที่ 32 สโมสรฟุตบอลชลบุรีแข่งในนามราชประชา 2  1  0  1  3  3  3  0  ด่องตัมลองอัน 2  1  0  1  3  4  0  −1

+ สาย B ทีม  แข่ง  ชนะ  เสมอ  แพ้  ได้  เสีย แต้ม  +/−  กรุงไทย 2  2  0  0  7  4  6  3  ทหารบก 2  0  1  1  1  2  1  −1  ฮันยัง 2  0  1  1  3  5  1  −2

+ สาย C ทีม  แข่ง  ชนะ  เสมอ  แพ้  ได้  เสีย แต้ม  +/−  ราชนาวี 2  1  1  0  5  2  4  3 13px การท่าเรือฯ 2  1  0  1  6  4  3 2  กอมบัคยูไนเต็ด 2  0  1  1  1  6  1  −5

+ สาย D ทีม  แข่ง  ชนะ  เสมอ  แพ้  ได้  เสีย แต้ม  +/− 20px ธนาคารกรุงเทพ 2  2  0  0  4  1  6  3 20px บีอีซี เทโรศาสน 2  1  0  1  3  4  3  −1  ทัมปิเนสโรเวอร์ 2  0  0  2  1  3  0  −2

 รอบตัดเชือก

  รอบรองชนะเลิศรอบชิงชนะเลิศ           ราชนาวี 1    ธ.กรุงเทพ0       ราชนาวี1    กรุงไทย0   ชิงที่สาม  ตำรวจ 0    ธ.กรุงเทพ 0  กรุงไทย1    ตำรวจ 2

 รอบรองชนะเลิศ

ชิงอันดับสาม

ชิงชนะเลิศ

ชนะเลิศควีนสคัพ ครั้งที่ 32ราชนาวี 100px  '''ชนะเลิศครั้งแรก

 สถิติการแข่งขัน ควีนสคัพ ครั้งที่ 32 
 นัดที่แข่ง : 16 นัด 
 จำนวนประตูทั้งหมด : 47 ประตู
 ดาวยิงสูงสุด : 5 ประตู - ศรายุทธ ชัยคำดี 
 นัดที่มีการยิงประตูสูงสุด : 8 ประตู - กรุงไทย – ฮันยัง (5–3)
 นัดที่มีชัยชนะสูงสุด : กอมบัค - ท่าเรือ (0–5)
 มีการยิงลูกโทษระหว่างเกม  : 5 ประตู

 รางวัลควีนสคัพ จัดโดยทางสมาคมฟุตบอลฯ 

175px
นักเตะยอดเยี่ยม ควีนส์สตาร์

 นักฟุตบอลยอดเยี่ยม   ชินกร ดีสาย (ราชนาวี)
 นักเตะควีนสตาร์ 
 กองหน้า  - ศรายุทธ ชัยคำดี (การท่าเรือฯ) , วุฒิชัย อะสุชีวะ (ราชนาวี) , 
 กองกลาง - เอกอาทิตย์ สมจิตร (ตำรวจ) , พิชิตพงษ์ เฉยฉิว (ธ.กรุงไทย) , รังสฤทธิ์ สุทธิสา (ราชนาวี) , สุทธินันท์ นนที (ราชนาวี)
 กองหลัง - นราศักดิ์ ไสยแสง (ราชนาวี) , ภัคพสชนัน รัศมี (ตำรวจ) , ไกรเกียรติ เบียดตะคุ (ธ.กรุงไทย) , วีระยุทธ จิตรขุนทด (ธ.กรุงไทย)
 ผู้รักษาประตู - ชินกร ดีสาย (ราชนาวี)
# โลกีย์
โลกีย์ - โลกิยะ แปลว่า ยังเกี่ยวข้องกับโลก, เรื่องทางโลก, ธรรมดาโลก, ใช้ว่า โลกีย์ หรือ โลกิยะ ก็มี

โลกิยะ หมายถึงภาวะความเป็นไปที่ยังวนเวียนอยู่ในภพสาม คือ กามภพ รูปภพ อรูปภพ คือยังเกี่ยวข้องอยู่กับเรื่องกาม ตัณหา ทิฏฐิ อวิชชา

โลกิยะ เป็นคำใช้คู่กับ โลกุตระ ซึ่งแปลว่า พ้นโลก, เหนือโลก

โลกิยะ ที่ใช้ในรูปของโลกีย์ ในทางโลกมักใช้หมายถึงเรื่องเกี่ยวกับกามารมณ์ คือ รูป เสียง กลิ่น รส สัมผัส เช่นใช้ว่า กามโลกีย์ คาวโลกีย์
# ปลาสร้อยน้ำผึ้ง
ปลาสร้อยน้ำผึ้ง   ปลาน้ำจืดชนิดหนึ่ง มีชื่อวิทยาศาสตร์ในวงศ์ปลาสร้อยน้ำผึ้ง (Gyrinocheilidae) มีรูปร่างเรียวทรงกระบอก แบนข้างเล็กน้อย ส่วนหัวค่อนข้างใหญ่ ตาเล็ก ปากอยู่ด้านล่างของจะงอยปาก มีสีพื้นลำตัวสีน้ำตาลเขียวมีลายแถบสีคล้ำพาดยาวตามลำตัวและมีจุดสีดำกระจายอยู่ทั่ว  ตัวผู้เมื่อเจริญวัยขึ้นจะมีปุ่มคล้ายเม็ดสิวขึ้นตามหน้าและริมฝีปากบน  มีลักษณะสำคัญ คือมีช่องเล็ก ๆ อยู่ด้านบนสุดของช่องเหงือก ริมฝีปาก มีลักษณะเป็นแผ่นดูดรูปกลมใช้ดูดกินตะไคร่น้ำตามพื้นหิน และ ทราย แล้วหายใจโดยใช้น้ำผ่านเข้าช่องเปิดด้านบนฝาปิดเหงือก แล้วออกมาทางด้านข้าง แทนที่จะใช้ปากสูบน้ำเข้าอย่างปลาทั่ว ๆ ไป

หากินอยู่ตามท้องน้ำ พบได้ทั่วไปในแหล่งน้ำต่าง ๆ ทั้งแหล่งน้ำหลากและที่ราบลุ่ม ขนาดความยาวเต็มที่ 30 เซนติเมตร กินอาหารจำพวกตะไคร่น้ำ, ซากพืช, ซากสัตว์ และสัตว์น้ำขนาดเล็กทั่วไป พบตั้งแต่ภาคใต้ของประเทศจีน ในประเทศไทยพบได้ทุกภาคและพบไปจนถึงมาเลเซีย

ปลาสร้อยน้ำผึ้ง ในอดีตขึ้นชื่อมากในแง่ของการนำไปทำเป็นน้ำปลาที่มีรสชาติดี เป็นของขึ้นชื่อของจังหวัดราชบุรีในชื่อ "น้ำปลาปลาสร้อยน้ำผึ้ง" และใช้เนื้อบริโภคอีกด้วย นอกจากนี้ยังนิยมเลี้ยงเป็นปลาตู้ เพื่อใช้ทำความสะอาดตู้ด้วยการกินเศษอาหารหรือตะไคร่น้ำ ปัจจุบัน นิยมเพาะพันธุ์เป็นปลาเผือกหรือปลาที่มีร่างกายสั้นกว่าปกติอีกด้วย  รวมถึงยังนำไปในกิจการฟิชสปาหรือสปาปลาแทนที่ปลาเลียหินได้อีกด้วย

ชื่ออื่น ๆ เรียกว่า "ปลาน้ำผึ้ง" หรือ "ปลาผึ้ง" หรือ "ปลาลูกผึ้ง" หรือ "ปลามูด", "ปลาอีดูด", "ปลายาลู่" หรือ "ปลาปากใต้" ปลาสร้อยน้ำผึ้ง
# ปีเอตะ (ทิเชียน)
ปีเอตะ  เป็นภาพเขียนสีน้ำมันภาพสุดท้ายที่เขียนโดยทิเชียนจิตรกรสมัยเรอเนซองส์คนสำคัญชาวอิตาลี ที่ปัจจุบันตั้งแสดงอยู่ที่หอแสดงภาพอัคคาเดเมียที่เวนิสในประเทศอิตาลี  

“ปีเอตะ” เป็นงานที่เขียนระหว่างปี ค.ศ. 1575–1576 เป็นภาพพระแม่มารีประคองร่างพระเยซูโดยมีนิโคเดอมัส (Nicodemus) คุกเข่าช่วยอยู่ข้าง ๆ ฉากหลังเป็นมุขโค้งใหญ่แบบแมนเนอริสม์ นิโคเดอมัสอาจจะเป็นภาพเหมือนตนเองของทิเทียนที่เป็นสัญลักษณ์ในการมองเห็นความตายที่จะมาถึงบนใบหน้าของพระเยซูJaffé, 158; Hale, 722; Nichols, 8; Rosand, 60–61 ทางด้านซ้ายเป็นนักบุญแมรี แม็กดาเลนที่ทำให้โครงสร้างของภาพเป็นสามเหลี่ยมอย่างอุดมคติ

ภาพเหมือนอีกภาพหนึ่งในรูปคือภาพของโอราซิโอลูกชายของทิเชียนที่อยู่ที่ฐานคอลัมน์ด้านหนึ่งของมุข เชื่อกันว่าเป็นภาพเขียนภาพสุดท้ายของทิเชียน คำจารึกตรงมุมล่างบ่งว่าเขียนเสร็จโดยปาลมา จิโอวาเน (Palma Giovane)Jaffé, 153; Rosand, 59

การใช้สีมืดและทึมและลักษณะที่ดูเหมือนจะเป็นภาพที่ยังเขียนไม่เสร็จ ช่วยเพิ่มบรรยากาศทางอารมณ์ที่โศกเศร้าของเนื้อหาของภาพยิ่งขึ้นSteer, 144 quoted; Jaffé, 59
# บาคคัส
บาคคัส สามารถหมายถึง
 ไดโอไนซัส  (Dionysus หรือ Bacchus)
 นักบุญบาคคัส  (Saints Bacchus)
 บาคคัส (การ์ตูน)  (St.John the Evangelist)

บาคคัส สามารถหมายถึงงานจิตรกรรม
 บาคคัส (เลโอนาร์โด) (Bacchus) ภาพเขียนของนักบุญจอห์นแบ็พทิสต์
 บาคคัส (ไมเคิล แอนเจโล) (Bacchus) ประติมากรรมหินอ่อน
 บาคคัสและอาริอาดเน (Bacchus and Ariadne) ภาพเขียนสีน้ำมันโดย ทิเชียน
 บาคคัส (คาราวัจโจ) (1596)(Bacchus) ภาพเขียนโดย คาราวัจโจ
 บาคคัสไม่สบาย (ราว 1593) (Young Sick Bacchus) ภาพเขียนโดย คาราวัจโจ
# ฟุตบอลชิงถ้วยพระราชทานควีนสคัพ ครั้งที่ 33 รอบคัดเลือก
การแข่งขันฟุตบอลชิงถ้วยพระราชทานควีนสคัพ ครั้งที่ 33 รอบคัดเลือก จัดการแข่งขันขึ้นโดยความร่วมมือระหว่าง สโมสรฟุตบอลชลบุรี กับสโมสรฟุตบอลส่วนภูมิภาค 5 สโมสร ได้แก่ สโมสรฟุตบอลจังหวัดสมุทรสงคราม สโมสรฟุตบอลการไฟฟ้า-อยุธยา สโมสรฟุตบอลสุพรรณบุรี สโมสรฟุตบอลพัทยา ยูไนเต็ด และสโมสรฟุตบอลฮากกา โดยจัดการแข่งขันใน 5 สนามกีฬา ใน 4 จังหวัด ระหว่างวันที่ 1 - 8 กุมภาพันธ์ พ.ศ. 2552 โดยการแข่งขันแบ่งออกเป็น 5 กลุ่ม และจะคัดเอาทีมที่มีคะแนนดีที่สุด 2 ทีมในแต่ละกลุ่ม ทำการแข่งขัน เพลย์ออฟ คัดเอา 5 ทีม เข้าทำการแข่งขันในรอบสุดท้ายต่อไป

สโมสรเข้าร่วมรอบคัดเลือก

สโมสรเจ้าภาพ
ประกอบไปด้วย  5 สโมสรในส่วนภูมิภาค ได้แก่

 พัทยา ยูไนเต็ด 
 สมุทรสงคราม 
 นครปฐม (ภายหลังถอนตัวให้ ฮากกา-ศรีราชาจัดแทนเนื่องจากสโมสรไม่พร้อมด้านงบประมาณ) ไฟฟ้า-อยุธยา
 สุพรรณบุรี 

สโมสรภาคีควีนส์คัพ
 การท่าเรือ 
 ทหารบก
 ธ.กรุงไทย (รายการสุดท้ายก่อนจะยุบสโมสร)
 บีอีซี เทโรศาสน
 ม.กรุงเทพ
 ราชประชา
 สินธนา
 ฮากกา-ศรีราชา ตำรวจ
 ทหารอากาศ
 ทีโอที
 พนักงานยาสูบ
 ราชนาวี-ระยอง
 ราชวิถี-บางกอกกล๊าส
 โอสถสภา เอ็ม-150

รอบแบ่งกลุ่ม

 กลุ่ม เอ 
thumb|200px|โปสเตอร์ประชาสัมพันธ์การแข่งขันรอบคัดเลือกที่พัทยา
กลุ่ม เอ มีสโมสรฟุตบอลพัทยา ยูไนเต็ด เป็นเจ้าภาพการแข่งขัน

ทีมแข่งชนะเสมอแพ้ประตูได้ประตูเสีย+/-แต้ม  พัทยา ยูไนเต็ด 3  2  1  0  7  1  +6  7 บีอีซี เทโรศาสน 3  1  2  0  5  0  +5  5   การท่าเรือ 3  1  1  1  5  2  +3  4 ราชประชา 3  0  0  3  0  14  -14  0

ผลการแข่งกัน

 กลุ่ม บี 
thumb|150px|โปสเตอร์ประชาสัมพันธ์การแข่งขันรอบคัดเลือกที่อยุธยา
กลุ่ม บี มีสโมสรฟุตบอลการไฟฟ้าส่วนภูมิภาค เป็นเจ้าภาพการแข่งขัน

ทีมแข่งชนะเสมอแพ้ประตูได้ประตูเสีย+/-แต้ม  ไฟฟ้า-อยุธยา 3  2  1  0  5  3  +2  7 ทหารอากาศ 3  2  0  1  5  4  +1  6 ราชนาวี-ระยอง 3  1  1  1  5  4  +1  4   สินธนา 3  0  0  3  5  9  -4  0

ผลการแข่งกัน

 กลุ่ม ซี 
กลุ่ม ซี มีสโมสรฟุตบอลสมุทรสงคราม เป็นเจ้าภาพการแข่งขัน

ทีมแข่งชนะเสมอแพ้ประตูได้ประตูเสีย+/-แต้ม  สมุทรสงคราม 3  2  1  0  5  2  +3  7  ธ.กรุงไทย 3  2  1  0  6  4  +2  7   พนักงานยาสูบ 3  0  1  2  4  6  -2  1 20px ตำรวจ 3  0  1  2  2  5  -3  1

ผลการแข่งกัน

 กลุ่ม ดี 

thumb|150px|โปสเตอร์ประชาสัมพันธ์รอบคัดเลือกที่สุพรรณบุรี
กลุ่ม ดี มีสโมสรฟุตบอลสุพรรณบุรี เป็นเจ้าภาพการแข่งขัน

ทีมแข่งชนะเสมอแพ้ประตูได้ประตูเสีย+/-แต้ม  ทหารบก 3  1  2  0  4  3  +1  5  สุพรรณบุรี 3  0  3  0  3  3  0  3  ทีโอที 3  0  3  0  1  1  0  3   ม.กรุงเทพ 3  0  2  1  1  2  -1  2

ผลการแข่งกัน

 กลุ่ม อี 
กลุ่ม อี มีสโมสรฟุตบอลฮากกา เป็นเจ้าภาพการแข่งขัน โดยใช้ผู้เล่นของศรีราชา เอฟซี

ทีมแข่งชนะเสมอแพ้ประตูได้ประตูเสีย+/-แต้ม   โอสถสภา เอ็ม-150 3  2  0  1  8  3  +5  6 ฮากกา-ศรีราชา เอฟซี 3  2  0  1  5  3  +2  6 ราชวิถี-บางกอกกล๊าส 3  2  0  1  6  9  -3  6   นครปฐม 3  0  0  3  2  6  -4  0

ผลการแข่งกัน

รอบสอง
# ปาฏิปุคคลิกทาน
ปาฏิปุคคลิกทาน  เป็นศัพท์ในพระสูตร เป็นชื่อเรียกการถวายทานแก่พระภิกษุอย่างหนึ่ง โดยเฉพาะเจาะจงตัวผู้รับถวายสิ่งของ เช่น ถวายเฉพาะเจาะจงตัวพระภิกษุที่ตนเคารพนับถือ หรือที่ตนตั้งใจไว้ก่อนแล้วโดยเจตนาจำเพาะเจาะจง เช่น จะถวายแก่พระภิกษุรูปหนึ่งรูปใดผู้ทรงพรรษากาลที่ตนพบก่อน (โดยละเว้นพระภิกษุผู้นวกะ) เป็นต้น

ปาฏิปุคคลิกทาน เป็นทานถวายแก่พระภิกษุที่พระพุทธเจ้าตรัสไว้ว่ามีอานิสงส์ไม่มาก ดังที่พระพุทธเจ้าตรัสไว้ใน ทักขิณาวิภังคสูตรพระไตรปิฎกเล่มที่ 14 พระสุตตันตปิฎก เล่ม 6 มัชฌิมนิกาย อุปริปัณณาสก์ วิภังควรรค ทักขิณาวิภังคสูตร ว่า ดูก่อนอานนท์!... ก็แต่ว่าเราไม่กล่าวโดยปริยายใด ๆ เลยถึงการให้เฉพาะจงตัวบุคคล (ปาฏิปุคคลิกทาน) ว่ามีผลมากกว่าทักษิณาที่เป็นไปในสงฆ์ (สังฆทาน)
# KY
KY, Ky, ky ฯลฯ อาจหมายถึง
 เค-วาย เจลลี (K-Y jelly) ยี่ห้อเจลหล่อลื่น
 รัฐเคนทักกี สหรัฐอเมริกา
 รหัสภาษา ISO 639-1 ของภาษาคีร์กีซ (ky)
 รหัสประเทศ ISO 3166-1 alpha-2 ของหมู่เกาะเคย์แมน (KY)
 .ky โดเมนอินเทอร์เน็ตระดับบนสุดของหมู่เกาะเคย์แมน
 รหัสสายการบิน IATA ของแอร์เซาตูเมแอนด์ปรินซิปี
 คาปุสตินยาร์ ฐานยิงจรวดของรัสเซีย
 Nguyễn Cao Kỳ อดีตนายกรัฐมนตรีเวียดนามใต้
# ไซโบทรอน
ไซโบทรอน  เป็นวงแนวอีเล็คโทรใน ต้นทศวรรษที่1980s  ประกอบด้วยสมาชิก Juan Atkins และ Richard Davis

 ผลงานอัลบั้ม 
 Enter (1983) 
 Empathy (1993) 
 Cyber Ghetto (1995) 
 Motor City Machine Music (2005)

 ซิงเกิล 
 Clear (1982)
 Cosmic Cars (1983)
 Techno City (1984)
 R-9 (1985)
# หอศิลป์แห่งชาติ (ลอนดอน)
หอศิลป์แห่งชาติ  เป็นพิพิธภัณฑ์ที่ตั้งอยู่ในกรุงลอนดอนในอังกฤษ ก่อตั้งเมื่อปี ค.ศ. 1824 เป็นที่แสดงและเก็บรักษาจิตรกรรมกว่า  2,300 ภาพจากตั้งแต่กลางคริสต์ศตวรรษที่ 13 จนถึงปี ค.ศ. 1900 

หอศิลป์แห่งชาติเริ่มก่อตั้งเมื่อรัฐบาลซี้อภาพเขียน 36 ภาพจากนายธนาคาร จอห์น จูเลียส แองเกอร์สไตน์ (John Julius Angerstein) ในปี ค.ศ. 1824 หลังจากนั้นลักษณะการสะสมก็ขึ้นอยู่กับผู้อำนวยการของหอศิลป์ โดยเฉพาะชาลส์ ล็อก อีสต์เลค (Charles Lock Eastlake) และโดยการอุทิศเงินส่วนบุคคลซึ่งเป็นจำนวนประมาณสองในสามของภาพในหอศิลป์เจ็นทิลิ, ออกัสโต; บาร์แชม, วิลเลียม & ไวท์ลีย์, ลินดา (ค.ศ. 2000). “ภาพเขียนในหอศิลป์แห่งชาติ”. ลอนดอน: ลิตเติล, บราวน์ & บริษัท, หน้า 7 ฉะนั้นจำนวนภาพจึงไม่มากนักเมื่อเทียบกับพิพิธภัณฑ์แห่งชาติของประเทศอื่นๆ ในทวีปยุโรปแต่สมบูรณ์แบบในด้านเนื้อหา และเคยได้ชื่อว่าเป็นพิพิธภัณฑ์ในจำนวนไม่กี่พิพิธภัณฑ์ที่เป็นแสดงภาพเขียนอย่างถาวรพ็อตเตอร์ตัน,โฮแมน (ค.ศ. 1977). “ภาพเขียนในหอศิลป์แห่งชาติ, ลอนดอน”. ลอนดอน: เทมส์ & ฮัดสัน, หน้า 8 แต่ในปัจจุบันข้ออ้างนี้ไม่เป็นความจริงแล้ว
# หอศิลป์แห่งชาติ (วอชิงตัน ดี.ซี.)
หอศิลป์แห่งชาติ   เป็นพิพิธภัณฑ์ศิลปะแห่งชาติที่ตั้งอยู่ที่กรุงวอชิงตัน ดี.ซี.ในประเทศสหรัฐอเมริกา ก่อตั้งเมื่อปี ค.ศ. 1938 โดยรัฐสภาคองเกรส พร้อมกับกองทุนสำหรับสิ่งก่อสร้างและงานศิลปะจำนวนพอสมควรที่อุทิศโดย แอนดรู ดับเบิลยู เมลลอน (Andrew W. Mellon) และงานศิลปะที่อุทิศโดย เลสซิง เจ โรเซ็นวอลด์ (Lessing J. Rosenwald), ศิลปะอิตาลีจากแซมูเอล เฮนรี เครสส์ (Samuel Henry Kress), ประติมากรรมและจิตรกรรมอีกมากกว่า 2,000 ชิ้น, และงานพอร์ซิเลนจากโจเซฟ อี ไวด์เนอร์ (Joseph E. Widener) การอุทิศงานศิลปะเช่นนี้ทำให้หอศิลป์แห่งชาติ (วอชิงตัน ดี.ซี.) เป็นหอศิลป์ที่เป็นเจ้าของงานศิลปะที่ดีที่สุดที่หนึ่งในโลก
# เดอะโพรดิจี
เดอะโพรดิจี  เป็นวงดนตรีแนวอีเลคโทรนิก้าสัญชาติอังกฤษ ก่อตั้งโดย เลียม ฮาวเลตต์ ตั้งแต่ พ.ศ. 2533

 ซิงเกิล 
 1991: "What Evil Lurks" 
 1991: "Charly" 
 1991: "Everybody in the Place" 
 1992: "Fire/Jericho" 
 1992: "Out of Space" 
 1993: "Wind It Up (Rewound)" 
 1993: "One Love" 
 1994: "No Good (Start the Dance)" 
 1994: "Voodoo People" 
 1995: "Poison" 
 1996: "Firestarter" 
 1996: "Breathe" 
 1997: "Smack My Bitch Up" 
 2004: "Girls" 
 2004: "Hotride" 
 2005: "Spitfire" 
 2005: "Voodoo People (Pendulum Remix)" 
 2008: "Invaders Must Die" 
 2009: ''"Omen"